
Biroul Permanent

al

Camerei  Deputaţilor 

Vă înaintăm, alăturat, raportul asupra propunerii legislative pentru abrogarea Ordonanţei Guvernului nr.26/1995 privind impozitul pe dividende cu care comisia noastră a fost sesizată în fond cu adresa Biroului Permanent nr.170 din 23 august 1999.

	Dan Constantinescu

PREŞEDINTE

RAPORT

asupra propunerii legislative pentru abrogarea Ordonanţei Guvernului nr.26/1995 privind impozitul pe dividende

In urma examinării propunerii legislative pentru abrogarea Ordonanţei Guvernului nr.26/1995 privind impozitul pe dividende în şedinţa din 15 septembrie 1999, comisia a hotărât că aceasta nu poate fi acceptată şi propune Plenului respingerea pentru următoarele motive:

1. Prin aplicarea prevederilor propunerii se vor micşora veniturile bugetare, iar iniţiatorii nu au prevăzut mijloacele necesare acoperirii golului de venituri, nerespectând astfel prevederile art.10, alin.2 din Legea nr.72/1996 privind finanţele publice;

2. Iniţiativa legislativă a rămas fără obiect întrucât prin art.86, alin.8 din Ordonanţa Guvernului nr.73/1999 privind impozitul pe venit, publicată în Monitorul Oficial al României nr.459/31.08.1999 partea I-a, prevederile Ordonanţei Guvernului nr.26/1995 privind impozitul pe dividende, au fost abrogate.

Prezentul proiect de Lege face parte din categoria legilor ordinare.

	 Dan Constantinescu

